Yiwet n tmeṭtutt theyya-d tafeqluct a tt-essend. Tqeɛɛed iman-is ssbeḥ zik, truḥ ɣer tala ad tessired tageccult, teččur-d ayeddid teqqel-d. Mi i d-tewweḍ s axxam, tsers-d inifif s i tesmaray ayefki ɣer tgeccult, teddem-d tafeqluct-nni a tt-tessend; tufa-tt tekkes-as afazaz temcict, tel ḥes-itt. D acu ara texdem tmexluqt: ig-d Rebbi tareggext zzat-s, tut-itt s yiwet n teyyiti tessafeg-as asallaf-is. Teqqel temcict-nni treggel ɣef imcac axaṭer ttɛayaren-tt imi ur tesɛi ara asallaf am nutni. Teqqel ɣer lall-is, tenna-as: Err-iyi-d asallaf-iw! - Mi ara a iyi-d-terreḍ ayefki, taseḍ-d a kem-d-rreɣ asallaf-im. I sd-tenna lall-is.